**Указания за цитиране**

**А. Общи положения**

Библиографско описание се прави в два случая: в бележка под линия на всяка страница и в списъка с използвани източници в края на дипломната работа.

И в двата случая библиографското описание е пълно, т.е. посочват се всички детайли.

Разликата е, че в бележката под линия имената на автора се изписват в прав ред и отделните елементи се разделят със запетаи, а в списъка с използваните източници първо се изписва фамилията, после – малкото име, а отделните елементи се отделят с точки.

Няма разлика в техническото оформление на библиографски описания на заглавия на български и чужд език – елементите се оформят точно както е показано в примерите долу. При библиографско описание на заглавия на чужд език не превеждайте заглавията на български език – посочвайте всичко в оригинал.

**Б. Примери**

КНИГИ:

1. В бележка под линия:

Милен Русков, *Възвишение* (София: Жанет-45, 2011), 123

(123=номер на цитираната страница)

2. В списък с източници накрая:

Русков, Милен. *Възвишение*. София: Жанет-45, 2011.

СТАТИИ ОТ НАУЧНИ СПИСАНИЯ:

1. В бележка под линия:

Иван Петров, „Заглавие на статията в кавички”, *Заглавие на списанието в курсив* 45 (януари 2012): 23

(45=брой 45, януари 2012=година и месец на броя, 23=номер на цитираната страница)

2. В списък с източници:

Петров, Иван. „Заглавие на статията в кавички”. *Заглавие на списанието* 45 (януари 2012): 1-25

(1-25 са номерата на първата и последната страница на статията в списанието)

**ГЛАВА/ЕСЕ ОТ СБОРНИК С ЕДИН РЕДАКТОР И МНОГО РАЗЛИЧНИ АВТОРИ:**

1. В бележка под линия:

Иван Петров, „Заглавие на главата в кавички”, в/in **(в зависимост дали заглавието е на кирилица/латиница)** *Заглавие на книгата*, ред./ed. **(в зависимост дали заглавието е на кирилица/латиница)** Петър Петров (София: Издателство, 1999), 24.

(24=номер на цитирана страница)

2. В списък с източници:

Петров, Иван. „Заглавие на главата в кавички”. В/In **(в зависимост дали заглавието е на кирилица/латиница)** *Заглавие на книгата*, ред./ed. **(в зависимост дали заглавието е на кирилица/латиница)** Петър Петров, 1-36. София: Издателство, 1999.

(1-36=номера на първа и последна страница на главата)

**СТАТИЯ ОТ НЕНАУЧНО СПИСАНИЕ:**

1. Бележка под линия:

Иван Петров, „Заглавие на статията в кавички”, *Мениджър*, февруари 2011, 7.

(7=номер на цитирана страница)

2. Списък с източници:

Петров, Иван. „Заглавие в кавички”. *Мениджър*, февруари 2011, 1-14.

(1-14=номера на първа/последна страница на статията).

**СТАТИЯ ОТ ХАРТИЕНО ИЗДАНИЕ НА ВЕСТНИК:**

1. Бележка под линия:

Иван Петров, „Заглавие в кавички”, *Капитал*, 16.02.2010.

2. Списък с източници:

Петров, Иван. „Заглавие в кавички”. *Капитал,* 16.02.2010.

**ФИЛМИ:**

1. Бележка под линия:

Автор на сценария, *Заглавие в курсив*, dir./реж. **(в зависимост от кирилица/латиница)** име и фамилия на режисьора, 2009.

(2009=година на публикуване)

2. В списък с източници:

Фамилия, Име на автора на сценария. *Заглавие в курсив*.Dir./Реж. (кирилица/латиница), 2009.

**РАДИО/ТЕЛЕВИЗИЯ:**

Ако желаете да цитирате радио/ТВ предавания, направете го описателно по ваш вкус.

**ИНТЕНЕТ ДОКУМЕНТИ**

1. В бележка под линия:

Иван Петров, „Заглавие на документа в кавички”, [www.dnevnik.bg](http://www.dnevnik.bg) (интернет; достъп: 12.08.2011).

2. В списък с използвани източници:

Петров, Иван. „Заглавие на документа в кавички”. [www.dnevnik.bg](http://www.dnevnik.bg), интернет. Достъп: 12.08.2011.

Ако желаете, за оформяне на цитати можете да използвате и безплатни онлайн инструменти – например:

* [www.mybib.com](http://www.mybib.com)
* [www.easybib.com](http://www.easybib.com)
* и много други...